આ અંગે કમલેશભાઈ દવેએ જણાવ્યું હતું કે વર્ષો પહેલા સલાટ કુટુંબના સભ્યો દર પાંચમે મગરવાડા વિરદાદાના મંદિરે દર્શન કરવા જતાં હતાં અને સાથે દોરી અને લોટો રાખતા હતા પણ એક વખતે રસ્તામાં જતા હતા અને એકાએક એમને પાણીની તરસ લાગી પરંતુ લોટાને કાણું હોવાથી અંદર પાણી રહેતું નહોતું એટલે પાણી પીવા માટે લોટો કૂવામાં નાખ્યો પણ પાણી બધું બહાર વહી જતું હતું એટલે એ સમયે એક સફેદ પાઘડીવાળા ભાઈ રસ્તામાં મળ્યા અને તેમણે લોટામાંથી પાણી વહી જતું હતું એને બંધ કરવા માટે મીણ આપ્યું અને એ મીણ લોટામાં ભરાવીને પાણી પી લીધું અને દર્શન કરીને પાછા આવ્યા પછી સિદ્ધપુર ખાતે એક ઘરમાં પાઘડીમાં એ મીણ મૂકી દીધું અને ત્યારબાદ રાત્રે એમને સપનામાં વિરદાદા આવ્યા અને કહ્યું કે તમને જે રસ્તામાં મળ્યું હતું એ બીજુ કોઇ નહિ પણ મણીભદ્ર વીર હું પોતે જ હતો અને જળમાંથી ઉત્પત્તિ થઈ હોવાથી જડીયાવીર તરીકે ઓળખવામાં આવે છે.